ברנט פאיאז

כריסטופר ברנט ווד (באנגלית: Christopher Brent Wood; נולד ב-19 בספטמבר 1995), הידוע בשם הבמה ברנט פאיאז, הוא זמר ומפיק מוזיקלי אמריקאי.

ראשית חייו
פאיאז החל לעשות מוזיקה בגיל 12. הוריו לא תמיד הבינו את חלומותיו כמוזיקאי, דבר שלדברי פאיאז היה מוצדק, משום שהוא "מוסח תמיד" מאהבתו למוזיקה. עם זאת, המוטיבציה שלו הייתה להתמקד במה שהוא רוצה ולהוכיח את עצמו צודק.

קריירה
פאיאז החל להעלות את המוזיקה הניסיונית שלו ל-SoundCloud בשנת 2014 ועבר מעיירת הולדתו קולומביה, מרילנד לשארלוט, קרוליינה הצפונית, לפני שעבר להתגורר בסופו של דבר בלוס אנג'לס, קליפורניה כדי לקדם את הקריירה המוזיקלית שלו. ב-19 בינואר 2015 הוציא את סינגל הבכורה שלו, "Allure". ב-1 ביוני 2016, פאיאז הוציא את "Invite Me", הסינגל המוביל מתוך מיני-אלבום הבכורה שלו. ב-19 בספטמבר 2016, יום הולדתו ה-21, הוציא את המיני-אלבום, שנקרא A.M. Paradox. הפרויקט זכה לביקורות חיוביות ממבקרי המוזיקה.

באוקטובר 2016 הקים פאיאז הרכב בשם "סונדר" עם המפיקים המוזיקליים דפאט ואטו. ב-25 באוקטובר, הוציא ההרכב את סינגל הבכורה שלו, "Too Fast". ב-16 בדצמבר 2016 התארח פאיאז בשיר "Crew" של הראפר גולדלינק.

ב-26 בינואר 2017 הוציא ההרכב סונדר את מיני-אלבום הבכורה שלו, Into, שלשמו מגזין "Duplion" העניק להרכב את תואר "אמן החודש" לינאור 2017. המיני-אלבום דורג במקום ה-23 על ידי מגזין "קומפלקס" ברשימת "האלבומים הטובים ביותר לשנת 2017 (עד כה)". ב-8 במרץ 2019, פאיאז התארח בשיר "Demonz (Interlude)" של ג'וס וורלד, מתוך אלבומו השני, Death Race for Love. ב-7 בפברואר 2020, פאיאז הוציא את המיני-אלבום השני שלו, Fuck the World, שהגיע בשיאו למקום ה-20 במצעד הבילבורד 200. ב-18 בספטמבר 2020, יום לפני יום הולדתו, הוציא את הסינגל "Dead Man Walking". ב-29 בינואר 2021 הוציא סינגל נוסף, "Gravity", שהופק על ידי די ג'יי דהי ומשתתף בו טיילר, דה קריאייטור. ב-8 בפברואר, הוציא את השיר "Circles", לצד וידאו קליפ.

דיסקוגרפיה

אלבומי אולפן
 2017: Sonder Son
 2022: Wasteland

מיני-אלבומים
 2013: Black Child EP
 2016: A.M. Paradox
 2017: Into 
 2018: Lost
 2020: Fuck the World

קישורים חיצוניים

הערות שוליים

זמרים-יוצרים אמריקאים
זמרים אפרו-אמריקאים
פזמונאים אמריקאים
אמריקאים שנולדו ב-1995